แบงก์โน๊ต
เด็กน้อยหน้าแตกไปตามๆ กัน สำหรับกรณีบอร์ดทีโอที ที่ถูกแปรสภาพจากยักษ์เป็นเด็กเล็กๆ
11 ส.ค. 2554

เด็กน้อยหน้าแตกไปตามๆ กัน สำหรับกรณีบอร์ดทีโอที ที่ถูกแปรสภาพจากยักษ์เป็นเด็กเล็กๆ
13.00 น. กุลิศ สมบัติศิริ ที่ปรึกษาสำนักงานคณะกรรมการนโยบายรัฐวิสาหกิจ (สคร.) บอกว่า กรรมการบริษัท ทีโอที ที่เหลืออยู่ 6 คน ประกอบด้วย อารีพงศ์ ภู่ชอุ่ม บุญมาก ศิริเนาวกุล เอกสิทธิ์ วันสม พล.อ.ต.จุลจรูญ แสงงำพาล วิบูลย์ทัต สุทันธนกิตติ์ และตัวพ้มเอง ยื่นหนังสือลาออกเรียบร้อยแล้ว
 




เพราะต้องการเปิดทางให้คัดสรรกรรมการรวดเดียวพร้อมกัน
18.00 น. อารีพงศ์ ภู่ชอุ่ม ปลัดกระทรวงการคลัง ออกมายืนยันว่ายังไม่ได้ลาออกจากการเป็นประธานกรรมการบริษัท ทีโอที และได้ยืนยันกับ จุติ ไกรฤกษ์ รมว.ไอซีที แล้วว่ายังอยู่ ไม่ได้ลาออกตามที่เป็นข่าว
ส่วนกรรมการทีโอทีที่เหลือยังไม่ทราบว่าจะลาออกหรือไม่ เพราะยังไม่ได้รับการรายงาน
“ในอนาคตจะลาออกหรือไม่ ต้องถามความเห็นผู้ใหญ่ก่อน และต้องรอดูว่าจะเลือกใหม่ทั้งชุด หรือแค่บางส่วน”
ยุ่งจริงๆ เจ้าเด็กน้อย TOT ตัวนี้